# Davorko Vidović

### Izvor: Wikipedija

Davorko Vidović (Sisak, 26. lipnja 1956.), bivši sisački gradonačelnik i ministar rada i socijalne skrbi (2000.-2003.) u Vladi Republike Hrvatske i saborski zastupnik.

Školovao se u Sisku i diplomirao filozofiju i sociologiju na Filozofskom fakultetu u Sveučilišta u Zagrebu. Početak radnog vijeka provodi kao novinar i najavljivač na Radio Sisku, radi u Centru usmjerenog obrazovanja "Vladimir Majder Kurt" (kasnija „Gimnazija“), a početkom devedesetih u sisačkoj Gimnaziji kao nastavnik.

Od 1992. godine profesionalno se bavi politikom, prvo kao član predsjedništva SDP-a Hrvatske, a zatim kao potpredsjednik stranke i na toj funkciji ostaje do 2000. Nakon izbora 2000. imenovan je ministrom rada i socijalne skrbi. Nakon izbora u studenom 2003. postaje zastupnik SDP-a u Hrvatskom saboru. 14. lipnja 2005. izabran je za gradonačelnika Siska, da bi nedugo zatim prelaskom dvojice gradskih vijećnika na stranu HDZ-a bio smijenjen.

Dodijeljena mu je Spomenica Domovinskog rata 1991. i Red hrvatskog trolista. U Domovinskom ratu sudjeluje od 2. kolovoza 1991. godine kao zamjenik zapovjednika 55. lad PZO (prva utemeljena postrojba protuzračne obrane u Hrvatskoj vojsci) i u toj postrojbi je do 2. rujna 1991., a od 3. rujna 1991. do 20. kolovoza 1992. pomoćnik je zapovjednika 120. brigade "Ban Toma Bakač Erdödy", te od 17. listopada 1991. postaje i pomoćnik zapovjednika Zapovjedništva obrane Siska.

Oženjen je, supruga mu se zove Vesna i po zanimanju je liječnica, ima dvije kćeri Anu i Mirnu.

Dobavljeno iz "http://hr.wikipedia.org../../../d/a/v/Davorko_Vidovi%C4%87_6d5c.html"

Kategorije: Biografije, Sisak | Suvremeni hrvatski političari

##### Views

- Članak
- Razgovor
- Trenutna inačica

##### Traži